Karo technika

Karo technika – technika (ginklai, kovos ir kitos mašinos, įrenginiai, prietaisai, aparatai ir kitos techninės priemonės), naudojama ginkluotosiose pajėgose karinei veiklai.

Karo technika skirstoma:
 ginkluotė ir ją nešančios priemonės (laivas, tankas, lėktuvas ir kt.)
 techninės kariuomenės ir kovos priemonių valdymo priemonės
 techninės kovos veiksmų paramos (kovinės, specialiosios, techninės, užnugario) priemonės
 techninės mokomosios priemonės
 mokslo tiriamoji ir bandomoji įranga.

Pagrindinė karo technikos sudedamoji dalis – kovos technika.

Kaip ir ginkluotė, karo technika gali būti skiriama:
 pagal priklausomybę pajėgų rūšims – specialiųjų pajėgų, jūrų pajėgų, oro pajėgų, artilerijos, jūrų pėstininkų ir kt.
 pagal naikinimo priemonių siuntimo į taikinį priemones – aviacijos, laivų, šarvuotosios technikos, artilerijos, reaktyvinės artilerijos, raketų ir kt.

Karo techniką sudaro pagrindinį valstybės karinės galios komponentą, o jos parengties palaikymas ir greitas tobulinimas yra viena iš svarbiausių ginkluotųjų pajėgų aukštos kovinės parengties sąlygų.

Karinė technika